Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (továbbiakban: Avtv., adatvédelmi törvény) 2004. május 1-jén hatályba lépett módosítása egyfajta hatósági jogkört adott az
Paragraph Index: 129

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (továbbiakban: Avtv., adatvédelmi törvény) 2004. május 1-jén hatályba lépett módosítása egyfajta hatósági jogkört adott az adatvédelmi biztosnak. Ennek lényege, hogy a biztos már nemcsak ajánlást adhat ki, hanem kötelezõ döntést is hozhat, amely ellen az adatkezelõ bírósághoz fordulhat. A 2006-os évben lezárult az elsõ ilyen per, miközben az adatvédelmi biztos egy másik ügyben is alperesként állt bíróság elõtt. A következõkben e két ügy rövid ismertetésére kerül sor. Még 2004-ben indult az a vizsgálat, amely az RTL Klub elnevezésû kereskedelmi TV-csatornán több alkalommal is sugárzásra került „Anyacsavar” címû mûsorra irányult. A mûsor lényege, hogy két önként jelentkezõ családban az anyák egy hétre „helyet cseréltek”, és a történteket a valóságshow-khoz hasonló módon mutatta be a televízió. Valamennyi mûsor közös jellemzõje volt, hogy teljesen eltérõ anyagi, társadalmi helyzetben lévõ családokat választottak ki, és minden családban volt kiskorú gyermek. 2007/67/II. szám Az érintettek és a Magyar RTL Televízió Zrt. között megkötött szerzõdés alapján történõ adatkezelés jogellenessége lényegében azért volt megállapítható, mivel a szerzõdésben nem nevesített alvállalkozók részére történõ, és emellett idõbeli és térbeli korlátozás nélküli adattovábbításhoz adott hozzájárulás jogszerûsége kizárt. Emellett a szerzõdés teljesítése során kiskorú személyek személyes adatai is a televízió kezelésébe kerültek, azonban e körben a szülõk, mint törvényes képviselõk által adott hozzájárulás nem elfogadható. Ennek oka, hogy a gyermekek tekintetében fennállt a pszichikai károsodás veszélye, amely szükségessé tette volna a gyámhatóság közremûködését a hozzájárulás megadása során. Az adatvédelmi biztos a televíziót a jogellenes adatkezelés megszüntetésére szólította fel. Válaszul a Magyar RTL Televízió Zrt. a biztosi intézkedés megváltoztatása érdekében keresetlevelet terjesztett a Pesti Központi Kerületi Bíróság elé, majd áttételt követõen a per a Fõvárosi Bíróság elõtt indult meg. A perben a felperes az adatvédelmi biztos álláspontjának jogellenességére hivatkozott. Bár a biztos készen állt arra, hogy álláspontját érdemben is megvédje a bíróság elõtt, erre nem volt szükség: a felperes ugyanis akkor fordult bírósághoz, amikor a biztos még „csak” felszólította a jogellenes adatkezelés megszüntetésére. Az adatvédelmi törvény a bírósági út lehetõségét az adatkezelés megszüntetését elrendelõ határozattal szemben nyitja meg, ilyen kibocsátására azonban nem került sor. A Fõvárosi Bíróság 2006. április 10. napján kelt végzésében egyetértett ezzel az állásponttal, és a pert megszüntette. A végzés ellen a felek fellebbezéssel nem éltek. A másik pert a Magyarországi Szcientológia Egyház indította az adatvédelmi biztos ellen, közérdekû adat kiadása iránt. Az adatvédelmi biztos 2006 májusában ajánlást bocsátott ki az egyház számára, melyben felhívta minden Magyarországon mûködõ szcientológia egyház vagy szervezet, és a szcientológia vallás gyakorlóinak figyelmét, hogy a hitéleti tevékenységük során is ügyeljenek az adatvédelem követelményeinek betartására, különösen az adatkezeléssel érintettek megfelelõ tájékoztatására. A biztos az ajánlás indokolásában hivatkozott a Nemzeti Nyomozó Iroda Bûnügyi Fõosztálya által adott szakvéleményre, amely az egyház által alkalmazott „e-meter” hazugságvizsgáló eszközként történõ felhasználhatóságával kapcsolatban készült. Az ügy részleteit az egyházakról szóló fejezetben ismertetjük, ehelyütt csak a per folyamatának bemutatására kerül sor. Az egyház kérte a szakvélemény megküldését. Válaszában a biztos kifejtette, hogy az adatvédelmi törvény 19/A. §-a alapján a szakvéleményt nem áll módjában megküldeni, mivel az eljárás még nem zárult le, és az ajánlás fenntartásával, visszavonásával vagy megváltoztatásával kapcsolatos döntést az egyház válasza alapján lehet meghozni. Ezt követõen került sor a bírósági eljárásra. Az egyház keresetében azt kérte a Fõvárosi Bíróságtól, hogy állapítsa meg: a biztos eljárása megsértette az adatvédelmi törvény közérdekû adat kiadására vonatkozó szabályait, és kötelezze a szakvélemény kiadására. Álláspontja szerint alkotmányosan elfogadhatatlan, ha a biztos egy súlyos következményekkel járó döntést anélkül hoz meg, hogy az iratbetekintés jogát a

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes